Som én tidsalder går i glemmebogen, begynder en anden.
Ud af Ødelæggelsens aske
dukkede overlevende fraktioner af kvindelige Aes Sedai op i en ny verden.
De mødtes under en fælles sag,
at beskytte verden mod yderligere ødelæggelse.
Mens de mandlige Aes Sedai fortsat sank
dybere ned i vanvid og ødelæggelse,
blev øen Tar Valon udvalgt, og Det hvide tårn blev født,
en base dedikeret til fremskridt, forskning og træning.
Her blev de med naturlig evne til kanalisering budt velkommen som novicer
og kunne begynde deres træning.
For en novice går der mange år,
før en hellig slangering placeres på hendes finger,
så hun bliver Accepteret.
Og længe efter, når hun er klar, skal en Accepteret sværge De Tre Løfter,
hvorefter hun må bære sjalet som Aes Sedai.
De, der er heldige nok at høre sjalets kald, vælger deres Ajah
blandt syv fraktioner, der har hvert deres særlige formål.
Krigere står klar.
Healere af alt, der lever.
Fortidens vogtere.
Retfærdighedssøgende.
Lovfokuserede diplomater.
Forfølgere af sandhed og fornuft.
Og de, der er dedikeret til at forhindre forkert og farligt brug
af Den ene kraft.
Tårnets sal er vores centrale råd
med tre repræsentanter fra hvert Ajah.
Her stemmer vi om og diskuterer vigtige sager.
På tronen, Amyrlin-sædet.
Her blev jeg taget i ed
som Seglenes vogter, Tar Valons Flamme.
Udvalgt for livet.
Det var ikke tilfældigt at vi valgte øen Tar Valon,
hvorfra vi kan se Dragebjerget.
Det er en besked til alle generationer.
En påmindelse om fortiden,
en advarsel om, at Den genfødte drage vil komme...
...en dag.
THE WHEEL OF TIME OPRINDELSER